سەرۆکپۆلیسی شاری نۆرشۆپینگ، ئان ئاسپ کە بە شێوەیەکی چالاک لەسەر پرسی ژنان کار دەکا واقی لەم کارە سوڕماوە و دەڵێ بڕوام نەدەکرد ئەم شتە ڕاست بێ. ئەمە بۆ ئەو ژنانەی پێویستییان بە پاراستن و بەنهێنی مانەوە هەیە، بەڕاستی کارەساتە.
ئانجێلا بووسانگ سەرۆکی فیدراسیۆنی خانووەکانی داڵدەی ژنان دەڵێ ئەمە خودی ژنان و کچانن کە بڕیار دەدەن ئایا زانیارییەکانیان بڵاوبێتەوە یان نا، بەڵام لەم ماڵپەڕەدا هەموو کەس دەتوانێ بزانێ کام ژن لە کوێ دەژی. وەها ناونووسکرانێک نابێ هەبێ.
لە ماڵپەڕی راتسیت دا هەروەها دەکرێ دەست بە لیستەی ناوی زیندانییەکانیش ڕابگات،تەنانەت ئەوانەی لە گرتووخانەکانی دەروونی یا زیندانی گەنجاندا ڕادەگیرێن. ئەم زانیارییانە لە ئەسڵدا نهێنین و هەندێ کاربەدەست نەبێ، کەس ناتوانێ و بۆی نییە لێیان ئاگادار بێت.